Jaan Punga

**Jaan Punga** (sündinud Tartus 21. oktoobril 1948) on eesti maalikunstnik ja pedagoog.

## Elukäik
Jaan Punga õppis aastail 1972–1978 Eesti Riiklikus Kunstiinstituudi, nüüdse Eesti Kunstiakadeemia maaliosakonnas ning aastail 1964–1968 Tartu Kunstikoolis. Ta on Tartu Kunstnike Liidu liige ja Eesti Kunstnike Liidu liige. 

Aastast 1978–1989 töötas ta assistendina Eesti Riiklikus Kunstiinstituudis ja õpetajana Tallinna Laste Kunstikoolis. Ta on 1996. aastast assistent Tartu Ülikooli kunstide osakonnas. Punga töötas 2001. aastal Tartu Kunstnike Liidu juhatuse liikmena. Osalenud näitusežüriide töös ning 2004. aastal Tartu Maarja Kooli heategevusoksjonil. Kujundas Tartu aastalõpunäitusi 2000. ja 2004. aastal.

## Looming
Jaan Punga põhirõhuks on kontseptualism, milles on esikohal oma idee väljendamine. Oma kodulinna suhtes on ta patriootlik, mis väljendub ka tema loomingus. Ta vaatleb ja kujundab Tartu linnaarhitektuuri ning ennast ümbritsevat, otsides uusi perspektiive. Punga kujutab oma loomingus ehitisi, harvem inimesi. Tema teoste väljendub kujutatud hoonete igavikulisus ajalise inimese kõrval. Punga kompositsioonis on harmooniat, tasakaalu ja geomeetrilist mõtteselgust. Tema teosed on "Pühapäeval Toomel", "Karu peied. Ümarlaud I", "Uks", "Suvi 2002 – 31°C varjus", "Südalinn", "Tartu vaade. Keskpäev" jm.

## Näitused

### Isikunäitused

* 1999 – "Kirjad", Legend galerii, Tartu
* 2000 – Tartu Kunstimaja Monumentaalgaleriis
* 2001 – "Maastikud" Tartu Karlova Gümnaasiumis
* 2006 – "eestartutaga" Tartu Kunstimuuseumi näitusemajas

### Grupinäitused

* 1998 Rabnitztaler Malerwochen. Unterrabnitz Turmhaus, Austria
* 1998 Rabnitztaler Malerwochen. Borgo Valusgana, Itaalia
* 1999 "Üksi reas": J. Luige, R. Maantoa, T. Paberiti ja J. Punga grupinäitus
* 2000 Tartu Ülikooli kunstide osakonna õppejõudude ja üliõpilaste grupinäitus Balti Kaitsekolledžis
* 2001 Tartu Vanamuusikapäevade raames Tartu kunstnike grupinäitus "Väike Houdoni Akadeemia"
* 2002 Matti Miliuse kunstikogu näitus Kohtla-Järve galeriis
* 2002 ja 2004 näitus "Järv" Põlva Maarja galeriis (III auhind)
* 2002 näitus "Tartu kunstnikud Tamperes" Soomes
* 2003 Matti Miliuse kunstikogu näitus teatri Vanemuise fuajees
* 2004 Tartu Ülikooli maaliosakonna õppejõudude ühisnäitus "Õpetajate tuba" Y-galeriis
* 2004 Imatra Kunstimuuseumis erakogu näitusel
* 2004 Helsingi Eesti Suursaatkonnas erakogu näitusel
* 2004 Läti Kunstnike Liidu galerii Riias erakogu näitusel
* 2004 Tartu Kunstimajas Eesti maalikunstnike ühisnäitus "Ühises reas"

### Ühisnäitused

* 1988–2003 Tartu kunstnike ülevaatenäitused
* 1987 "Maa ja inimene", Tallinn
* 1986 Tartu kunstnike ülevaatenäitus
* Vabariiklik noortenäitus Tartus
* 1979 kuni 1985 Tallinna kunstnike kevad- ja sügisnäitus
* Balti noorte kunstnike triennaal, Vilnius
* 1980 Vabariiklik noortenäitus
* 1983 Balti noorte kunstnike triennaal, Vilnius
* 1984 vabariiklik noortenäitus, Sinine paviljon, Tallinn

### Teoseid kunstikogudes

* Eesti Riiklik Kunstimuuseum
* Tartu Kunstimuuseum
* Moskva Kunstifond
* Harro Pirchi erakogu, Austria
* Ülo Riineri erakogu, Austria
* Matti Miliuse erakogu, Tartu
* Erakogud Eestis, Soomes, Taanis

### Reproduktsioonid

* 1978. aasta ajalehes Sirp ja Vasar
* 1978.–1980. aasta ajakirjas Kunst
* 1979. ja 1983. aasta ajakirjas Noorus
* 1981. aasta kirjastus Kunst, koostaja Evi Pihlak
* 1985. aasta Balti noorte kunstnike triennaali kataloog
* 1998. aasta Rabnitztaler Malerwochen kataloog
* 2002. ja 2003. aasta E-kaubamaja kunstisalongi kalendris
* 2003. aasta ajalehes Postimees

## Viited